**LISTA ERORILOR FRECVENTE**

Perioada de referință: 13.07.2016 – 15.09.2017

Prezenta listă a fost realizată pe baza analizei intermediare a principalelor rezultate și tipurilor de erori detectate ca urmare a controalelor efectuate prin verificările administrative, în conformitate cu articolul 125 alineatul (5) litera (a) din CPR și care a avut ca scop stabilirea unor acțiuni corective pe seama cauzelor principale ale erorilor detectate în verificările administrative ale AM POCA privind cheltuielile solicitate de Beneficiarii POCA în cadrul cererilor de rambursare care au făcut obiectul plăților/rambursărilor în perioada de la aprobarea programului (efectiv începând cu data de 13.07.2016) până la 15.09.2017.

Lista erorilor detectate și natura erorilor – detalii ale cauzelor frecvente de producere a acestora:

| Nr crt | Principalele tipuri de erori detectate/care fac referire la normele privind: | Cauze/detalii manifestare | Prevederi legale încălcate |
| --- | --- | --- | --- |
| I | **Pista de audit** | * cheltuieli în afara perioadei de referință declarată   în cererea de rambursare ori neproporționale cu perioada de referință, respectiv care nu respectă realitatea cheltuielilor (ex: reprezentând costuri de asigurare RCA/CASCO, Roviniete, abonamente la publicații)   * facturi de avans fără dovezi privind recepția serviciilor * cheltuieli solicitate care exced bugetului aprobat prin contractele economice * lipsă documente justificative pentru realizarea efectivă a cheltuielilor solicitate la plată/diferențe de calcul față de justificative (lipsă dovezi complete privind: consum combustibil/transport, realizarea efectivă a deplasărilor/deconturi, necorespondența cheltuielilor de cazare cu diagrama de cazare, plăți contribuții salariale, ore în afara contractului de muncă, TVA în afara certificatului emis de ANAF, aplicarea incorectă a unor procente/metodologii de calcul, erori de calcul în centralizatoarele cheltuielilor efectuate, alte diferențe din rotunjiri necorespunzătoare) * lipsa metodologiei calcul pentru cheltuielile de administrație sau erori de calcul în aplicarea acesteia * imposibilitatea de auditare/de identificare fizică a unor mijloace fixe | HG 399/2015, art. 2(1)b) |
| * cheltuieli care nu respectă contractul/ordinul de finanțare: cheltuieli care depășesc bugetul aprobat al proiectului (ex: salarii nebugetate ori depășire tarif unitar stabilit în buget pentru experți, diferențe TVA) ori cheltuieli efectuate înainte de aprobarea de către AM a notificărilor privind modificările intervenite (ex: modificări ale sediului care implică costuri de administrație, modificări ale cheltuielilor salariale) | HG 399/2015, art. 2(1)d) |
| II | **Achizițiile publice** | * potențialii ofertanți/candidați au la dispoziție un termen prea scurt pentru obținerea documentației de atribuire | HG 399/2015, art. 2(1)f)  Legea 98/2016, art. 104(1) lit. c)  Legea 98/2016, art. 2(2)  HG 395/2016, art. 93 |
| * divizare contract achiziție prin subevaluarea valorii estimate la nivel de proiect, între beneficiar și partener | HG 399/2015, art. 2(1)f)  Legea 98/2016, art. 11 (1) și (2)  Legea 98/2016, art. 2(2) – lit. b) și d)  HG 395/2016, art. 13  HG 395/2016, art. 17 - (1) și (3) |
| * selectarea procedurii de negociere fără publicarea prealabilă a unui anunț de participare fără întrunirea condițiilor legale | HG 399/2015, art. 2(1)f)  Legea 98/2016, art. 104(1) lit. c)  Legea 98/2016, art. 2(2)  HG 395/2016, art. 93 |
| III | **Buna gestiune financiară** | * lipsa necesității în realizarea operațiunii: cheltuieli suplimentare telefonie (care exced abonamentelor), cheltuieli aferente serviciilor de roaming în afara localizării proiectului, cheltuieli cu taxa TV | HG 399/2015, art. 2(1)e) |
| * lipsa rezonabilității cheltuielilor în realizarea operațiuni: supradimensionarea numărului de ore necesar membrilor echipei de implementare pentru realizarea unei anumite activități | HG 399/2015, art. 2(1)e)  REG(UE) 966/2012, art. 30(1) și 126 |
| IV | **Altele, referitoare la eligibilitate** | * penalități de întârziere neeligibile | HG 399/2015, art. 2(1)f)  HG 399/2015, art. 13f) |
| * diferențe curs valutar/neutilizarea cursului BNR la data decontului * cheltuieli neeligibile pentru deplasări în spațiul extracomunitar * nerespectarea legislației naționale aplicabilă cheltuielilor de deplasare – ex: transportul pentru deplasări interne calculat pentru distanțe (km) mai mari față de ruta cea mai scurtă indicată de site-ul distanțe.ro, solicitarea unor cheltuieli cu taxi pentru transportul intern, nerespectarea prevederilor privind clasificarea unităților de cazare | HG 399/2015, art. 2(1)f)  Ordin MFP 1917/2005  Ordin MFP 1802/2014  HG 1860/2006 |
| * muncă prestată și plătită în zilele de sărbătoare legală declarate nelucrătoare * nerespectarea legislației naționale privind acordarea claselor de salarizare * spor salarial acordat pentru zile de concediu de odihnă * îndemnizații neeligibile pentru participarea ca membru în comisiile de concurs | HG 399/2015, art. 2(1)f)  HG 139/2003, art. 139  Ordinul 77/2011 |